EUROPOS AUDITO RŪMŲ 2011 FINANSINIŲ METŲ FINANSINĖ ATSKAITOMYBĖ

2012/C 315/01

TURINYS

Finansinių ataskaitų patvirtinimas

Nepriklausomo auditoriaus ataskaita

Finansinės atskaitomybės dokumentai ir aiškinamosios pastabos

2011 m. gruodžio 31 d. balansas

2011 m. gruodžio 31 d. pasibaigusių finansinių metų ekonominių rezultatų ataskaita

2011 m. gruodžio 31 d. pasibaigusių finansinių metų pinigų srautų lentelė

2011 m. gruodžio 31 d. pasibaigusių finansinių metų grynojo turto pokyčių ataskaita

Apskaitos metodai ir finansinės atskaitomybės aiškinamosios pastabos

Informacija apie 2011 finansinių metų biudžetą

Nepriklausomo patikinimo ataskaita

FINANSINIŲ ATASKAITŲ PATVIRTINIMAS

2011 m. Europos Audito Rūmų metinės finansinės ataskaitos buvo parengtos remiantis Europos Sąjungos bendrajam biudžetui taikomu finansiniu reglamentu ir Komisijos apskaitos pareigūno patvirtintomis apskaitos taisyklėmis, kurias privalo taikyti visos institucijos, agentūros ir bendrosios įmonės.

Aš pripažįstu savo atsakomybę rengiant ir pateikiant Europos Audito Rūmų metines finansines ataskaitas, kaip tai nustatyta Finansinio reglamento 61 straipsnyje.

Iš leidimus duodančio pareigūno, kuris patvirtino suteikiamos informacijos patikimumą, gavau visą informaciją, kuri yra būtina finansinėms ataskaitoms, atspindinčioms Europos Audito Rūmų turtą ir įsipareigojimus bei biudžeto vykdymą, parengti.

Šiuo dokumentu patvirtinu, kad remdamasis šia informacija ir tomis patikromis, kurias laikiau būtinomis, kad galėčiau šias ataskaitas pasirašyti, turiu pagrįstą patikinimą, kad šiose ataskaitose visais reikšmingais aspektais pateikta tikra ir teisinga Europos Audito Rūmų finansinė padėtis.

FINANSINĖS ATSKAITOMYBĖS DOKUMENTAI IR AIŠKINAMOSIOS PASTABOS

2011 m. gruodžio 31 d. balansas

(EUR) Pastaba 2011 m. gruodžio 31 d. 2010 m. gruodžio 31 d. Ilgalaikis turtas Nematerialusis turtas 3.1 799 634 479 144 Nekilnojamasis turtas, įranga ir įrenginiai 3.2 55 724 407 37 919 629 Ilgalaikės gautinos sumos 25 25 56 524 066 38 398 798 Trumpalaikis turtas Trumpalaikės gautinos sumos 3.3 423 944 531 239 Pinigai ir jų ekvivalentai 3.4 48 109 130 55 267 786 48 533 074 55 799 025 Iš viso turto 105 057 140 94 197 823 Ilgalaikiai įsipareigojimai Išmokos darbuotojams 3.5 53 664 443 53 317 385 Kiti ilgalaikiai įsipareigojimai 3.6 175 000 175 000 53 839 443 53 492 385 Trumpalaikiai įsipareigojimai Trumpalaikiai atidėjiniai 3.7 898 000 — Mokėtinos sumos 3.8 10 858 973 7 660 558 11 756 973 7 660 558 Iš viso įsipareigojimų 65 596 416 61 152 943 Grynasis turtas 39 460 724 33 044 880 Sukauptas perviršis / deficitas 33 044 880 –24 068 815 Metų ekonominis rezultatas 6 415 844 57 113 695 Grynasis turtas 39 460 724 33 044 880

Pridedamos pastabos yra sudedamoji šios finansinės atskaitomybės dalis.

2011 m. gruodžio 31 d. pasibaigusių finansinių metų ekonominių rezultatų ataskaita

(EUR) Pastaba 2011 2010 Komisijos kitoms institucijoms pervestos lėšos 4.1 115 620 434 164 602 733 Pajamos iš administracinės veiklos 4.2 19 079 500 18 583 069 Pajamos iš kitos veiklos 4.3 38 707 14 279 Iš viso pagrindinės veiklos pajamų 134 738 641 183 200 081 Išlaidos darbuotojams 4.5 –99 838 855 – 100 326 863 Su turtu susijusios išlaidos 3.1–3.2 ir 4.6 –2 894 307 –3 005 731 Kitos administracinės išlaidos 4.7 –22 109 488 –23 109 833 Veiklos išlaidos 4.8 –52 733 –29 665 Iš viso pagrindinės veiklos išlaidų – 124 895 383 – 126 472 092 Pagrindinės veiklos perviršis / (deficitas) 9 843 258 56 727 989 Finansinės pajamos 4.9 380 229 53 017 Finansinės išlaidos 4.10 –20 025 –15 044 Pensijų pokyčiai (- išlaidos, + pajamos) 3.5 ir 4.11 –3 787 618 347 733 Nepagrindinės veiklos perviršis / (deficitas) –3 427 414 385 706 Metų ekonominis rezultatas 6 415 844 57 113 695

Pridedamos pastabos yra sudedamoji šios finansinės atskaitomybės dalis.

2011 m. gruodžio 31 d. pasibaigusių finansinių metų pinigų srautų lentelė

(EUR) 2011 2010 Metų ekonominis rezultatas 6 415 844 57 113 695 Pagrindinė veikla – Korekcijos Amortizacija 244 685 215 031 Nusidėvėjimas 2 646 567 2 780 834 Rizikos ir mokėjimų atidėjinių padidėjimas / (sumažėjimas) 898 000 – 650 000 Ilgalaikių gautinų sumų (padidėjimas) / sumažėjimas — 500 Trumpalaikių gautinų sumų (padidėjimas) / sumažėjimas 99 583 441 676 Su ES subjektais susijusių gautinų sumų (padidėjimas) / sumažėjimas 7 712 –7 707 Mokėtinų sumų padidėjimas / (sumažėjimas) 3 176 197 1 616 394 Su ES subjektais susijusių įsipareigojimų padidėjimas / (sumažėjimas) 22 218 15 456 Pagrindinės veiklos grynasis pinigų srautas 13 510 806 61 525 879 Investicinės veiklos pinigų srautai Materialiojo ir nematerialiojo turto pirkimas (-) –21 019 575 –4 448 946 Įplaukos iš materialiojo ir nematerialiojo turto (+) 3 055 9 866 Investicinės veiklos grynasis pinigų srautas –21 016 520 –4 439 080 Išmokų darbuotojams padidėjimas / (sumažėjimas) 347 058 –3 346 479 Grynasis pinigų ir jų ekvivalentų padidėjimas / (sumažėjimas) –7 158 656 53 740 320 Pinigai ir jų ekvivalentai metų pradžioje 55 267 786 1 527 466 Pinigai ir jų ekvivalentai metų pabaigoje 48 109 130 55 267 786

Pridedamos pastabos yra sudedamoji šios finansinės atskaitomybės dalis.

2011 m. gruodžio 31 d. pasibaigusių finansinių metų grynojo turto pokyčių ataskaita

(EUR) Grynasis turtas 2011 2010 Likutis metų pradžioje 33 044 880 –24 068 815 Metų ekonominis rezultatas 6 415 844 57 113 695 Likutis metų pabaigoje 39 460 724 33 044 880

Pridedamos pastabos yra sudedamoji šios finansinės atskaitomybės dalis.

Apskaitos metodai ir finansinės atskaitomybės aiškinamosios pastabos

1. Bendroji informacija

Europos Audito Rūmai (toliau – Audito Rūmai) įsteigti 1975 m. liepos 22 d. Briuselio sutartimi ir, kaip Sąjungos išorės audito įstaiga, savo veiklą pradėjo 1977 m. spalio mėn. Jų būstinė yra Liuksemburge.

Europos Audito Rūmų misija

Audito Rūmai yra ES institucija, pagal Sutartį įsteigta tam, kad vykdytų ES finansų auditą. Kaip ES išorės auditorius, Audito Rūmai padeda gerinti ES finansų valdymą ir atlieka nepriklausomo Europos Sąjungos piliečių finansinių interesų sergėtojo vaidmenį.

Audito Rūmai teikia audito paslaugas ir tai darydami įvertina, kaip yra surenkamos ir išleidžiamos ES lėšos. Jie tikrina, ar finansinės operacijos buvo tinkamai užregistruotos ir atskleistos, ar jos buvo teisėtai ir tvarkingai vykdomos ir valdomos, siekiant ekonomiškumo, efektyvumo ir rezultatyvumo. Savo auditų rezultatus Audito Rūmai pateikia aiškiose, aktualiose ir objektyviose ataskaitose. Jie taip pat pateikia savo nuomonę finansų valdymo klausimais.

Audito Rūmai skatina atskaitomybę ir skaidrumą bei padeda Europos Parlamentui ir Tarybai prižiūrėti ES biudžeto vykdymą, ypač per biudžeto įvykdymo tvirtinimo procedūrą. Audito Rūmai įsipareigoja būti efektyvi, viešojo audito ir administravimo tobulinimo srityje pirmaujanti organizacija.

Audito Rūmų finansiniai metai skaičiuojami nuo sausio 1 d. iki gruodžio 31 d.

2. Teisinis pagrindas ir apskaitos taisyklės

2.1. Pateikimo pagrindas

Audito Rūmų finansinės ataskaitos rengiamos remiantis 2002 m. birželio 25 d. Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento ir 2002 m. gruodžio 23 d. Komisijos reglamento (EB, Euratomas) Nr. 2342/2002, nustatančio išsamias minėto Tarybos finansinio reglamento įgyvendinimo taisykles, nuostatomis.

2.2. Apskaitos principai

Finansinės atskaitomybės tikslas – pateikti informaciją apie subjekto finansinę padėtį, veiklos rezultatus ir pinigų srautus, kuri būtų naudinga daugeliui šios informacijos vartotojų. Finansinio reglamento 124 straipsnyje išdėstyti šie apskaitos principai, taikytini rengiant finansinę atskaitomybę:

— tęstinumo,

— atsargumo,

— apskaitos metodų nuoseklumo,

— informacijos palyginamumo,

— reikšmingumo,

— tarpuskaitos netaikymo,

— pirmenybės teikimo realybei, o ne regimybei,

— kaupiamosios apskaitos.

Finansinė atskaitomybė rengiama remiantis Europos Sąjungos apskaitos taisyklėmis (EB apskaitos taisyklėmis), kurios yra pagrįstos Tarptautiniais viešojo sektoriaus apskaitos standartais (TVSAS). Šias apskaitos taisykles, pasikonsultavęs su kitomis institucijomis, patvirtina Komisijos apskaitos pareigūnas.

2.3. Užsienio valiutų likučių ir operacijų vertės nustatymas

Operacijos užsienio valiuta yra perskaičiuojamos į eurus pagal operacijos atlikimo dieną galiojusį valiutos kursą.

Valiutos keitimo pelnas ir nuostoliai, atsiradę atliekant operacijas užsienio valiuta ir perskaičiuojant piniginį turtą ir įsipareigojimus užsienio valiuta, taikant metų pabaigoje galiojančius valiutos kursus, yra pripažįstami ekonominių rezultatų ataskaitoje.

Piniginio turto ir įsipareigojimų užsienio valiuta likučiai metų pabaigoje perskaičiuojami į eurus gruodžio 31 d. galiojančiu keitimo kursu.

2.4. Nematerialusis turtas

Įsigytos kompiuterinės programinės įrangos licencijos parodomos jų įsigijimo savikaina, atėmus sukauptus amortizacijos ir vertės sumažėjimo nuostolius. Turtas amortizuojamas tiesiniu metodu per ketverių metų laikotarpį. Organizacijos viduje sukurtas nematerialusis turtas kapitalizuojamas, kai įvykdomi atitinkami EB apskaitos taisyklių kriterijai. Kapitalizuojamos sąnaudos susideda iš visų tiesiogiai jam priskiriamų sąnaudų, būtinų šiam turtui sukurti, pagaminti ir paruošti naudojimui vadovybės numatomu būdu. Su mokslinių tyrimų veikla susijusios sąnaudos, nekapitalizuotos plėtros sąnaudos ir priežiūros sąnaudos pripažįstamos išlaidomis tada, kai patiriamos.

2.5. Nekilnojamasis turtas, įranga ir įrenginiai

Visas nekilnojamasis turtas, įranga ir įrenginiai parodomi jų įsigijimo savikaina, atėmus sukauptą nusidėvėjimą ir vertės sumažėjimo nuostolius. Į įsigijimo savikainą įtraukiamos išlaidos, tiesiogiai susijusios su turto įsigijimu arba statyba.

Paskesnės sąnaudos pridedamos prie turto apskaitinės vertės arba, jei taikytina, pripažįstamos kaip atskiras turtas tik tais atvejais, kai yra tikėtina, kad Audito Rūmai ateityje gaus su turtu susijusios ekonominės naudos arba turės jo naudojimo galimybių ir kad galima patikimai įvertinti tokio turto savikainą. Remonto ir eksploatavimo sąnaudos parodomos finansinio laikotarpio, kuriuo jos buvo patirtos, ekonominių rezultatų ataskaitoje. Kadangi Audito Rūmai nesiskolina pinigų, kad finansuotų nekilnojamojo turto, įrangos ir įrenginių įsigijimą, su tokiais pirkimais susijusių skolinimosi sąnaudų nėra.

Žemės ir meno kūrinių nusidėvėjimas nėra skaičiuojamas, nes laikoma, kad jų naudojimo trukmė neribota. Statomo (gaminamo) turto nusidėvėjimas nėra skaičiuojamas, kadangi šis turtas dar nėra naudojamas. Siekiant paskirstyti kito turto savikainą pagal jo likutines vertes per nustatytą naudingo tarnavimo laikotarpį, nusidėvėjimas yra skaičiuojamas pagal tiesinį metodą taikant šias nusidėvėjimo normas:

Pastatai 25 metai arba numatytas naudingo tarnavimo laikas Gamybos priemonės, mechanizmai ir įrankiai 4, 8 metai Baldai ir transporto priemonės 4, 8, 10 metų Kompiuterinė aparatūra 4 metai Speciali įranga nuomojamiems pastatams nuomos trukmė Kiti įrenginiai ir įtaisai 4, 6, 8 metai

2.6. Išmokos darbuotojams

Išmokas darbuotojams sudaro Audito Rūmų narių teisės į būsimą pensiją. Pagal 1977 m. spalio 18 d. Tarybos reglamento (EB, Euratomas, EAPB) Nr. 2290/77, nustatančio Audito Rūmų narių tarnybines pajamas, 19 straipsnį (OL L 268, 1977 10 20, p. 1), pagal šią pensijų schemą nustatytos išmokos įtraukiamos į Sąjungos biudžetą, o valstybės narės solidariai garantuoja jų mokėjimą.

Su šių būsimų pensijų mokėjimais susiję įsipareigojimai yra apskaitomi ir atskleidžiami pagal 12 EB apskaitos taisyklę „Išmokos darbuotojams“. Šių įsipareigojimų apskaičiavimo metodikoje atsižvelgiama į pensijų schemos ypatumus, kaip tai nustatyta 25 TVSAS apskaitos taisyklėje.

Pagal 25 TVSAS reikalaujama, kad su išmokomis pasibaigus tarnybai susijusios išlaidos būtų įvertintos dabartiniu metu (t. y. tuomet, kai narys įgyja teises į pensiją). Aktuarinis įsipareigojimas yra nustatomas nuolatos, atsižvelgiant tiek į išmokas, pažadėtas per aktyvaus darbo laikotarpį, tiek į numatomus atlyginimų padidėjimus. Aktuarinio įvertinimo metodas, naudojamas šiam įsipareigojimui apskaičiuoti, yra „sukauptų prognozuojamų įsipareigojimų vienetų metodas“ (projected unit credit method).

Įsipareigojimas sumažinamas įvertinta mokesčių, kurie bus taikomi būsimos pensijos išmokoms, suma, kadangi šie mokesčiai sugrįžta į ES biudžetą kaip pajamos.

Pensijų įsipareigojimas yra perskaičiuojamas kiekvienais metais atskaitomybės dieną. Ekonominių rezultatų ataskaitoje finansinių metų išlaidas pensijoms sudaro per metus išmokėtos pensijos ir metų pabaigoje atliekamos pensijų įsipareigojimo korekcijos, ir vieną, ir kitą sumą skaičiuojant be mokesčių. Aktuarinis pelnas ir nuostoliai yra apskaitomi ekonominių rezultatų ataskaitoje.

Kai dėl galimo „Plano turto“, šiuo metu Audito Rūmai neturi jokio finansiniams pensijų įsipareigojimams skirto turto.

2.7. Atidėjiniai

Atidėjiniai pripažįstami tuomet, kai Audito Rūmai turi dabartinį teisinį arba konstruktyvų įsipareigojimą trečiųjų šalių atžvilgiu, susijusį su praeities įvykiais, ir labai tikėtina, kad tam įsipareigojimui įvykdyti bus reikalingos išteklių išmokos, o suma gali būti patikimai įvertinta. Atidėjiniai būsimiems veiklos nuostoliams nepripažįstami. Atidėjinio suma yra geriausias išlaidų, kurios, kaip numatoma, gali būti reikalingos atskaitomybės dieną turimam įsipareigojimui padengti, įvertis.

2.8. Išlaidų pripažinimas

Pagal Europos Sąjungos apskaitos taisykles operacijos ir įvykiai yra apskaitomi to laikotarpio finansinėje atskaitomybėje, su kuriuo jie yra susiję. Sukauptos išlaidos ataskaitinio laikotarpio pabaigoje pripažįstamos remiantis įvertinta pervedimo įsipareigojimo, kuris turi būti atliktas už tam tikrą laikotarpį, suma. Sukauptos išlaidos skaičiuojamos pagal išsamias veiklos ir praktines gaires, kurių tikslas – užtikrinti, kad finansinės atskaitomybės dokumentuose būtų nurodyta tikra ir teisinga padėtis.

3. Prie balanso pridedamos pastabos

ILGALAIKIS TURTAS

3.1. Nematerialusis turtas

Nematerialiojo turto pokyčiai 2011 m. buvo šie:

(EUR) Bendroji apskaitinė vertė 2011 m. sausio 1 d. Įsigijimai Perleidimai Bendroji apskaitinė vertė 2011 m. gruodžio 31 d. Sukaupta amortizacija ir turto vertės sumažėjimas 2011 m. gruodžio 31 d. Grynoji apskaitinė vertė 2011 m. gruodžio 31 d. Kompiuterių programinė įranga 1 091 061 189 323 — 1 280 384 – 856 602 423 782 Nematerialusis statomas (gaminamas) turtas 0 375 852 — 375 852 375 852 Iš viso 1 091 061 565 175 — 1 656 236 – 856 602 799 634

Šios sumos buvo pripažintos kaip išlaidos:

(EUR) 2011 Mokslinių tyrimų sąnaudos 327 243 Nekapitalizuotos plėtros sąnaudos 1 014 685

Šios dvi sumos sudaro „kitų administracinių išlaidų“ ir „išlaidų darbuotojams“ dalį.

3.2. Nekilnojamasis turtas, įranga ir įrenginiai

Nekilnojamojo turto, įrangos ir įrenginių pokyčiai 2011 m. buvo šie:

(EUR) Bendroji apskaitinė vertė 2011 m. sausio 1 d. Įsigijimai Perleidimai Bendroji apskaitinė vertė 2011 m. gruodžio 31 d. Sukauptas nusidėvėjimas ir turto vertės sumažėjimas 2011 m. gruodžio 31 d. Grynoji apskaitinė vertė 2011 m. gruodžio 31 d. Žemė 776 630 1 — 776 631 — 776 631 Pastatai 57 987 876 26 386 — 58 014 262 –30 233 863 27 780 399 Gamybos priemonės ir įrenginiai 212 820 94 016 –4 920 301 916 – 151 996 149 920 Kompiuterinė aparatūra 4 028 286 309 161 –3 127 4 334 320 –3 593 196 741 124 Baldai ir transporto priemonės 2 070 064 144 669 – 131 615 2 083 118 –1 323 270 759 848 Kiti įrenginiai ir įtaisai 1 877 977 8 753 –7 632 1 879 098 –1 802 950 76 148 Materialusis statomas (gaminamas) turtas 5 568 922 19 871 415 — 25 440 337 — 25 440 337 Iš viso 72 522 575 20 454 401 – 147 294 92 829 682 –37 105 275 55 724 407

„Statomas (gaminamas) turtas“ – tai iš dalies patiektas arba patiektas turtas, už kurį metų pabaigoje dar nebuvo išrašyta sąskaita faktūra; jis taip pat apima metų pabaigoje vis dar vykdomus pagrindinius statybos projektus. Patiektą turtą priėmus ir gavus už jį sąskaitą faktūrą, atitinkamas turtas yra perklasifikuojamas ir įrašomas į atitinkamą eilutę.

Statomo (gaminamo) turto vertė 2011 m. gruodžio 31 d. yra 25 440 337 eurai: jį sudaro pastato „K3“ statybos darbai, kurie prasidėjo 2010 m.

TRUMPALAIKIS TURTAS

3.3. Trumpalaikės gautinos sumos

(EUR) 2011 m. gruodžio 31 d. 2010 m. gruodžio 31 d. Trumpalaikės gautinos sumos, daugiausia susijusios su darbuotojų nacionalinių teisių į pensiją pervedimu 4 222 27 286 Įvairios gautinos sumos, daugiausia susijusios su darbo užmokesčio fondu ir komandiruotėms skirtais avansais 127 949 131 388 Išankstinės įmokos už pastatų nuomą ir IT sutartis 289 518 288 122 Su ES subjektais susijusios sukauptos sumos 0 74 476 Iš ES subjektų gautinos sumos 2 255 9 967 Iš viso 423 944 531 239

3.4. Pinigai ir jų ekvivalentai

(EUR) 2011 m. gruodžio 31 d. 2010 m. gruodžio 31 d. Smulkūs grynieji pinigai 1 000 1 000 Banko einamoji sąskaita 1 113 170 3 152 174 Patikos sąskaita 46 994 960 52 114 612 Iš viso 48 109 130 55 267 786

2010 m. sausio 27 d. tarp Europos Audito Rūmų ir Liuksemburgo Banque et Caisse d’Epargne de l’Etat buvo atidaryta patikos sąskaita. Ši patikos sąskaita sudaro sąlygas Audito Rūmams valdyti biudžeto valdymo institucijos pastato „K3“ statybai skirtą biudžetą (žr. 5.3 dalį).

Audito Rūmai patikos sąskaitą naudoja tik esant tam tikroms su Liuksemburgo Banque et Caisse d’Epargne de l’Etat pasirašytoje sutartyje nustatytoms sąlygoms.

Iš šios patikos sąskaitos vykdomi mokėjimai yra išimtinai pervedami į konsorciumo, veikiančio kaip projekto vadovas, pagrindinei veiklai skirtą banko sąskaitą. Projekto vadovas šią pagrindinei veiklai skirtą sąskaitą naudoja vien tik statybos bendrovių sąskaitoms faktūroms apmokėti. 2011 m. į patikos sąskaitą buvo pervesta 8 694 225,90 euro suma; buvo iš viso gauta 358 436,19 euro palūkanų.

ILGALAIKIAI ĮSIPAREIGOJIMAI

3.5. Išmokos darbuotojams

Įsipareigojimą apskaičiuoja Eurostatas, kuriam kvalifikuotas nepriklausomas ekspertas padeda taikyti metodiką ir nustatyti atitinkamas aktuarines prielaidas.

Įsipareigojimai būsimoms pensijoms mokėti yra apskaičiuojami be mokesčių, kurie bus susigrąžinti iš būsimų pensijų mokėjimų (taip pat žr. 2.6 dalį).

(EUR) 2011 m. gruodžio 31 d. 2010 m. gruodžio 31 d. Bendroji suma 66 526 128 65 315 919 Mokesčių norma (%) (1) 19,33 % 18,37 % Mokesčiai 12 861 685 11 998 534 Suma be mokesčių 53 664 443 53 317 385 Grynojo pensijų įsipareigojimo pokyčiai 347 058 –3 346 479

Nariams skirtas pensijų planas yra nustatytų išmokų planas. Šiame kontekste nustatytos išmokos yra:

— pereinamojo laikotarpio pašalpa (mokama pasibaigus kadencijai trejus metus),

— ištarnauto laiko pensija,

— invalidumo pensija ir pašalpa,

— maitintojo netekimo pensija (mokama po nario mirties, kai ši ištinka išėjus ar iki išeinant į pensiją).

Yra šios gavėjų, kuriems turi būti skaičiuojamas įsipareigojimas, kategorijos:

— dirbantys nariai,

— nedirbantys nariai, gaunantys pereinamojo laikotarpio pašalpą,

— nedirbantys nariai, po pereinamojo laikotarpio (vėliau mokėtina pensija),

— į pensiją išėję nariai,

— turintys nuolatinį neįgalumą,

— turintys laikiną neįgalumą,

— našlės ir našliai,

— našlaičiai.

Apskaičiuojant pensijų įsipareigojimą, naudojamasi kintamaisiais dydžiais, susijusiais su ekonominiais ir demografiniais aspektais. Pagrindinės aktuarinės prielaidos yra šios:

Aktuarinė prielaida 2011 m. gruodžio 31 d. 2010 m. gruodžio 31 d. Vidutinis amžiaus skirtumas tarp susituokusių vyrų ir ištekėjusių moterų 3 metai 3 metai Tikimybė būti vedusiam (vyrams) 89 % 84 % Tikimybė būti ištekėjusiai (moterims) 24 % 38 % Šeiminė padėtis Padėtis vertinimo dieną Padėtis vertinimo dieną Našlaičių ir išsiskyrusių sutuoktinių pensijos skaičiavimo koeficientas 0 % 0 % Prognozuojamas pensinis amžius 65 metai 65 metai Visu schemos veikimo laikotarpiu numatomas infliacijos lygis 1,6 % 1,9 % Nominali diskonto norma 4,6 % 4,4 % Reali diskonto norma 3,0 % 2,5 % Bendroji darbo užmokesčio augimo norma 0 % 0 % Bendroji pensijų perkainojimo norma 0 % 0 % Individualaus atlyginimo didėjimas Nėra (nebent būtų paskiriamas naujas žmogus) Nėra (nebent būtų paskiriamas naujas žmogus) Sveikų žmonių mirtingumo lentelė 2008 ICSLT (2) 2008 ICSLT (2) Neįgaliųjų mirtingumo lentelė Norma, prilyginta trejais metais vyresniam sveikam asmeniui Norma, prilyginta trejais metais vyresniam sveikam asmeniui

Šioje lentelėje apibendrintas kiekvienos eilutės poveikis, prisidėjęs prie bendrų pensijų įsipareigojimų pokyčių.

(EUR) 2011 2010 Bendrasis pensijų įsipareigojimas finansinių metų pradžioje 65 315 919 68 741 798 Įsipareigojimo pokytis dėl naujų darbuotojų 589 246 1 225 850 Įsipareigojimo pokytis, susijęs su pastovios populiacijos ypatumais 4 523 420 1 001 771 „Pastovios“ populiacijos tarnybos išlaidos 3 857 619 4 369 423 „Pastovios“ populiacijos palūkanų išlaidos 2 950 635 2 923 684 Per metus išmokėtos pensijos –4 143 682 –3 520 106 Aktuarinis pelnas ir nuostoliai iš patirties 1 858 848 –2 771 230 Aktuarinis pelnas ir nuostoliai dėl prielaidų pokyčių –3 860 659 –5 653 500 Palūkanų norma –3 860 659 –5 653 500 Mirtingumo lentelė 0 0 Bendras atlyginimų padidėjimas 0 0 Kiti aktuarinių prielaidų pokyčiai 0 0 Aktuarinis pelnas ir nuostoliai dėl metodikos pakeitimų ir kitų pokyčių –41 798 Bendrasis pensijų įsipareigojimas finansinių metų pabaigoje 66 526 128 65 315 919

3.6. Kiti ilgalaikiai įsipareigojimai

Pasibaigus pastato „K9“ nuomos laikotarpiui, pagal sutartį turi būti išmokėta 175 000 eurų suma.

TRUMPALAIKIAI ĮSIPAREIGOJIMAI

3.7. Trumpalaikiai atidėjiniai

2012 m. sausio 11 d. Komisija nusprendė Teisingumo Teisme iškelti bylą prieš Tarybą dėl to, kad ji nepatvirtino metinio ES darbuotojų atlyginimų patikslinimo mechanizmo. Priėmus šį sprendimą į sąskaitas buvo įrašytas trumpalaikis atidėjinys nesumokėtai 1,7 % darbo užmokesčio daliai, apskaičiuotai be mokesčių ir be atskaitymų pensijai.

3.8. Mokėtinos sumos

(EUR) 2011 m. gruodžio 31 d. 2010 m. gruodžio 31 d. Trumpalaikės mokėtinos sumos 100 012 784 111 Įvairios su darbo užmokesčio fondu ir personalu susijusios mokėtinos sumos 478 469 469 459 Sukauptos sąnaudos – ne ES institucijos 9 704 499 5 484 673 Sukauptos sąnaudos – ES institucijos 519 671 888 211 Konsoliduotiems ES subjektams, daugiausia Europos Vadovų Tarybai ir Parlamentui, mokėtinos sumos 56 322 34 104 Iš viso 10 858 973 7 660 558

4. Prie ekonominių rezultatų ataskaitos pridedamos pastabos

4.1. „Komisijos kitoms institucijoms pervestos lėšos“: šią sumą sudaro Audito Rūmų Komisijai teikiami mėnesiniai lėšų pareikalavimai, skirti papildyti jų banko sąskaitą.

4.2. „Pajamos iš administracinės veiklos“: šią eilutę daugiausia sudaro mokesčiai ir socialinių įmokų atskaitymai iš narių ir darbuotojų atlyginimų.

4.3. „Kitos veiklos pajamos“, be kita ko, susidaro gavus pelną dėl valiutos keitimo kurso.

4.4. Buvo gautos šios pajamos, atlikus su valiutų keitimu susijusius ir su juo nesusijusius sandorius: (EUR) 2011 2010 Iš sandorių, susijusių su valiutų keitimu, gautos pajamos 12 301 22 440 Iš sandorių, nesusijusių su valiutų keitimu, gautos pajamos 134 726 340 183 177 641 Iš viso pajamų 134 738 641 183 200 081

4.5. „Išlaidos darbuotojams“ apima nariams, statutiniams darbuotojams, sutartininkams ir laikiniesiems darbuotojams mokamus atlyginimus. Pereinamojo laikotarpio pašalpos buvusiems nariams ir mokesčiai, susiję su narių pensijomis ir pereinamojo laikotarpio pašalpomis, taip pat yra įtraukiami į punktą „Pensijų pokyčiai“ (žr. 4.11 dalį).

4.6. „Su turtu susijusias išlaidas“ sudaro materialiojo ir nematerialiojo turto nusidėvėjimas / amortizacija.

4.7. Svarbiausi „Kitų administracinių išlaidų“ punktai buvo: — pastatų nuoma ir susiję mokesčiai, — IT ir telekomunikacijos, — komandiruočių išlaidos, — valymo ir saugos paslaugos.

4.8. „Veiklos išlaidos“, be kita ko, susidaro dėl su valiutos keitimo kursu susijusių nuostolių.

4.9. „Finansines pajamas“ sudaro Audito Rūmų einamojoje ir patikos sąskaitose uždirbtos banko palūkanos.

4.10. „Finansines išlaidas“ sudaro Audito Rūmų einamajai ir patikos sąskaitoms taikomi banko mokesčiai.

4.11. Punktas „Pensijų pokyčiai“ apima visas su Audito Rūmų narių pensijomis susijusias išlaidas. Šias išlaidas sudaro per metus išmokėtos pensijos ir pereinamojo laikotarpio pašalpos, taip pat metų pabaigoje atliekamos visų būsimų pensijų išmokų įsipareigojimo korekcijos. (EUR) 2011 2010 Grynojo narių pensijų įsipareigojimo pokyčiai 347 058 –3 346 479 Išmokėtos senatvės pensijos 2 506 455 2 146 438 Išmokėtos maitintojo netekimo pensijos 373 724 380 799 Išmokėtos pereinamojo laikotarpio pašalpos 1 192 009 920 878 Išmokėtos invalidumo pensijos 71 494 71 991 Per metus išmokėtų pensijų tarpinė suma 4 143 682 3 520 106 Korekcinis koeficientas 121 472 153 662 Iš mokėjimų išskaičiuoti mokesčiai – 824 594 – 675 022 Bendras pensijų pokytis 3 787 618 – 347 733

5. Kita svarbi informacija

5.1. Neapibrėžtasis turtas

Tiekėjai, vykdydami sutartinius įsipareigojimus, suteikė šias banko garantijas:

(EUR) 2011 m. gruodžio 31 d. 2010 m. gruodžio 31 d. Kelionių agentūra 50 000 50 000 Pastato „K1“ renovacija 2 500 545 951 Pastato „K3“ projekto valdymas 6 765 339 3 424 120 Automobilių parko išperkamoji nuoma 60 000 60 000 Draudimo bendrovė — — Telekomunikacijos 20 000 20 000 Iš viso 6 897 839 4 100 071

5.2. Įsipareigojimai dėl būsimo finansavimo

(EUR) 2011 m. gruodžio 31 d. 2010 m. gruodžio 31 d. Pastatų veiklos nuoma 6 336 852 7 840 772 IT priemonių, automobilių ir kitos įrangos veiklos nuoma 862 449 884 379 Tarpinė suma 7 199 301 8 725 151 Įsipareigojimai pagal dar nepanaudotus asignavimus („Restant à liquider“ – RAL) atėmus 2011 m. sukauptas sumas 8 258 004 11 439 075 Iš viso 15 457 305 20 164 226

Neįvykdyti įsipareigojimai („Restant à liquider“ – RAL) yra biudžeto apskaitos elementas, parodantis neįvykdytų įsipareigojimų vertę. Ši vertė yra lygi skirtumui tarp prisiimtų įsipareigojimų ir mokėjimų, kuris atsiranda dėl to, kad tarp įsipareigojimo prisiėmimo ir mokėjimo įvykdymo praeina tam tikras laiko tarpsnis.

Neįvykdytų įsipareigojimų (RAL) sumažėjimas, palyginti su praėjusiais metais, yra susijęs su suma, panaudota naujo pastato „K3“ statybai finansuoti.

5.3. Audito Rūmų pastatų projektai

Audito Rūmai įsikėlė į savo pagrindinį pastatą („K1“) 1988 metais, o 1990 metais jį nusipirko kartu su žeme, ant kurios jis stovi. 1999 metais Audito Rūmai pasirašė bendrąjį susitarimą su Liuksemburgo valstybe, kuriuo jiems buvo suteikta teisė 49 metus naudoti antrą žemės sklypą (su teise pratęsti 1 kartą) pristatomam pastatui („K2“) už vieno euro mokestį. Tačiau, nusprendus statyti antrąjį pristatomą pastatą („K3“), dėl skirtingo projekto įgyvendinimo mechanizmo 2008 m. vasario 22 d. Liuksemburgo valstybė ir Audito Rūmai turėjo sudaryti naują bendrąjį susitarimą.

Kai dėl dviejų su dviem minėtais pristatomais pastatais („K2“ ir „K3“) susijusių žemės sklypų, valstybė juos pardavė Audito Rūmams už simbolinę 1 euro kainą.

Jei Audito Rūmai savo ruožtu kada nors nuspręstų perleisti kurį nors pastatą trečiajai šaliai, kuri nėra Europos Sąjungos įstaiga ar institucija, Audito Rūmai grąžins žemę valstybės nuosavybėn už simbolinį 1 eurą. Valstybė taip pat turi galimybę pirkti pastatą už nepriklausomo eksperto nustatytą kainą. Tuo atveju, jei ji nuspręs nepasinaudoti šia galimybe, pastato pirkėjams ji suteiks teisę naudotis žeme.

Liuksemburge biurų pastatus leidžiama eksploatuoti 15 metų, vėliau jie privalo būti modernizuoti, siekiant atitikti taikomus sveikatos, saugos ir aplinkosaugos standartus. Šie privalomi su sveikata ir sauga susiję darbai buvo atlikti pastate „K1“. Darbai yra užbaigti; oficialus galutinis jų priėmimas buvo patvirtintas 2010 metais. Pastatas „K2“ buvo pradėtas eksploatuoti 2003 m. lapkričio mėn. ir turi iki 2018 m. galiojantį eksploatacijos leidimą („autorisation d’exploitation“).

Pastato „K3“ statybos darbai buvo pradėti 2010 m. kovo mėn. Pirmoji išmokos dalis sudarė 55 milijonus eurų, antroji – 11 milijonų eurų, o trečioji 2011 m. sumokėtos išmokos dalis – 7 milijonus eurų. Šios trečiosios išmokos dalis buvo išleista 2011 m., o skirtumas yra įtrauktas į neįvykdytus įsipareigojimus (RAL) (žr. 5.2 dalį).

2009 m. birželio 15 d., paskelbus atvirą kvietimą teikti pasiūlymus, Audito Rūmai pasirašė paslaugų sutartį su konsorciumu, kuris vadovaus pastato „K3“ statybos projektui. Projekto vadovas, be kita ko, yra atsakingas už sutarčių su statybos bendrovėmis Audito Rūmų vardu sudarymą ir pasirašymą, darbų vykdymo stebėjimą ir atitinkamų sąskaitų faktūrų tikrinimą prieš jas apmokant. Po to, kai atsakingos Audito Rūmų tarnybos patikrina ir duoda leidimą apmokėti sąskaitas faktūras, projekto vadovas sumoka statybos bendrovėms. Atsižvelgiant į šį kontekstą, projekto vadovas prisiima finansinius įsipareigojimus statybos bendrovių atžvilgiu. Kita vertus, sutartyje tarp Audito Rūmų ir projekto vadovo reikalaujama, kad Audito Rūmai turėtų pakankamai lėšų, neviršijant to, kas yra numatyta biudžete, padengti projekto vadovo įsipareigojimus statybos bendrovių atžvilgiu. Kad tai užtikrintų, Audito Rūmai pasirašė patikos sutartį su vietos banku, per kurį gauna lėšas, kurias skyrė biudžeto valdymo institucija. Kartu, naudojant patikos sutartį, yra apsaugomas Sąjungos finansinis interesas.

5.4. Galimi reikšmingi įsipareigojimai dėl teisminių ginčų

Nėra.

(1) Suapvalinta.

(2) Tarptautinė valstybės tarnautojų gyvenimo trukmės lentelė (International Civil Servants Life Table)